Maanantai-iltana uutisoitiin, että öljyn hinta putosi negatiivisiin lukemiin ensimmäistä kertaa historiassa. Vaikka hinta kapusi nollan yläpuolelle hiukan myöhemmin, on se edelleen hälyttävän matala.

Politiikan seuraajat ovat pohtineet, kuinka negatiivisia hintoja tulisi tulkita. Erityisesti globalismin tuhoa toivovat ovat puntaroineet, onko ”halpa öljy” hyvä vai huono asia.

Globalismin viholliset toivovat nykyisen talousjärjestelmän romahdusta, koska tämä merkitsisi myös nykyisten vallanpitäjien perikatoa. Globalistien jättämä valtatyhjiö voitaisiin täyttää etnisesti yhdenmukaisilla kansallisvaltioilla, jotka eivät olisi riippuvaisia esimerkiksi ulkomaalaisesta velkarahoituksesta.

Monien vaistonvarainen reaktio oli, että ”halpa öljy” palvelee nykyistä järjestelmää, koska se laskee tuotannon hintaa: Mitä huokeampaa polttoaine on, sitä halvemmalla työvoima ja tuotteet liikkuvat, mikä parantaa kriisiytyneiden yhtiöiden kannattavuutta. Näin siis teoriassa.

Käytännössä öljyn hintaa voidaan usein pitää talouden kuumemittarina. Dramaattinen pudotus ja negatiiviset hinnat kuvastavat tuotannon radikaalia pysähdystä koronan nimissä tehtyjen kokoontumis- ja liikkumisrajoitusten vuoksi. Yritykset eivät hyödy ”halvasta öljystä”, sillä niillä ei ole polttoaineelle käyttöä talousromahduksen vuoksi.

Toisin sanoen raju hintamuutos kuvastaa sysimustia tulevaisuudennäkymiä. Öljyn syöksykierre kuvaa sitä, etteivät yritykset usko poliitikkojen väitteisiin, joiden mukaan ”paluu normaaliin” on jo nurkan takana. Sen sijaan kaikki varautuvat nyt pahimpaan.

Öljyn pudotus vaikuttaa välittömästi myös pörsseihin ja pankkeihin. Suurilla öljy-yhtiöillä on merkittävä painoarvo monissa pörsseissä. Yhtiöiden romahdus merkitsee valtavia tappioita esimerkiksi pörssi-indeksien kautta säästäneille eläkerahastoille, vakuutusyhtiöille, kaupungeille, yrityksille ja yksityishenkilöille. Lukuisat suuret pankit ovat puolestaan rahoittaneet öljyntuottajia, joten öljy-yhtiöiden nopea köyhtyminen merkitsee riskejä myös pankeille.

Yllä kuvattuja kanavia pitkin koronarajoitusten synnyttämä reaalitalouden kriisi voi levitä öljyromahduksen sysäyksestä myös finanssisektorille. Pankit ja sijoittajat kärsivät verisiä tappioita öljyn syöksykierteen myötä. Paine pankkeja kohtaan kasvaa päivä päivältä ja niin myös täysimittaisen globaalin laman mahdollisuus.

Lähde: Bloomberg